Diari Oficial de la Generalitat Valenciana


Sumari del DOGV 4629, del 13-11-2003 (2003/11176)

RESOLUCIÓ de 30 d'octubre de 2003, del director general d'Ensenyament, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2003-2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11067


Data del document
:   30-10-2003

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * educació especial
    * planificació educativa
    * ensenyament privat
    * centre d'ensenyament
    * ensenyament públic
    * adaptació escolar

RESOLUCIÓ de 30 d'octubre de 2003, del director general d'Ensenyament, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2003-2004. [2003/M11859]
  
A fi d'atendre les necessitats de l'alumnat que requerix compensació educativa en el marc de la convocatòria establida per l'Orde de 4 de juliol de 2001 (DOGV de 17 de juliol de 2001), i de la Resolució de 14 de febrer del 2002 (DOGV núm. 4.199 de 27 de febrer de 2002) i en atenció a situacions excepcionals sobrevingudes, una vegada avaluada la documentació presentada i a proposta de les direccions territorials corresponents, en ús de les atribucions que em conferixen la disposició final primera de la mencionada orde, resolc:
  
Primer
  
Autoritzar amb caràcter extraordinari per al present curs 2003-2004, els programes dels centres que figuren en els annexos I i II de la present resolució.
  
Segon
  
Concedir als citats centres els recursos materials que figuren així mateix en els annexos. Els dits recursos materials se sufragaran per als centres públics a càrrec del capítol II, programa 421.30 i per als centres privats concertats a càrrec del capítol IV programa 421.30, línia T0072000, respectivament, de la Llei de Pressupostos de la Generalitat Valenciana per a l'exercici 2003. Els centres privats concertats justificaran la subvenció corresponent fins al 31 de maig de 2004 com a màxim.
  
Tercer
  
Proposar a la Direcció General de Personal la concessió dels recursos humans, indicats en els annexos als corresponents centres, a fi de fer possible el desenrotllament dels programes autoritzats, significant que, igual que en la Resolució de 18 de juliol de 2003, estos recursos són addicionals a aquells de què disposava el centre en el curs precedent.
  
Quart
  
Queden exclosos els centres que figuren en l'annex III de la present resolució per les raons indicades en cada cas.
  
De conformitat amb el que disposa els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o bé es podrà plantejar directament recurs contenciós administratiu en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de la data següent al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.